Lachlan Murdoch

Lachlan Keith Murdoch (s. 8. syyskuuta 1971 Lontoo) on brittiläis-yhdysvaltalainen liikemies ja useiden mediatalojen johtaja. Hän nousee isänsä Rupert Murdochin omistamien mediakonsernien News Corpin ja Fox Corporationin johtoon marraskuussa 2023. Rupert kuitenkin säilyy yhtiössä emeritusjohtajana. Murdochin vaihto johtoon on saanut laajalti medianäkyvyyttä muun muuassa hänen ikänsä takia. Murdoch on myös Fox Corporationiin kuuluvan Fox News Channelin toimitusjohtaja.

Murdoch on kasvanut liikemiehen urallansa noudattaen isänsä mallia. He ovat tehneet usein yhteistyötä ja toimineet samoissa konserneissa vaihtelevissa johtotehtävissä. 

Murdoch on urallaan kohdannut monia vaikeuksia erityisesti Fox Newsin oikeuskäsittelyjen myötä. Häntä on nostanut julkisuuteen konservatiiviset toteutukset sekä kannanotot entistä yhdysvaltain presidenttiä Donald Trumpia kohtaan.

Tausta 
Lachlan Murdoch syntyi 8. syyskuuta 1971 Lontoossa Britanniassa. Hänen isänsä on Rupert Murdoch ja äitinsä Anna Maria dePeyster, joka on Rupertin toinen vaimo. Hänellä on myös sisarukset James ja Elisabeth. Murdoch on ollut usein riidoissa sisaruksiensa kanssa. He eivät ole pitäneet Murdochin saamasta vallasta ja ovat usein pyrkineet saamaan sitä itselleen.

Perhe muutti Yhdysvaltoihin rahan perässä ja Murdoch kasvoi New Yorkissa. Teini-ikäisenä hän siivosi painokoneita ja luki isänsä sanomalehtiä. 

Murdoch kävi arvostettuja yhdysvaltalaisissa kouluja ja valmistui 1994 Princetonin yliopistosta filosofian kandidaatiksi. Hänen kandidaatintutkielmansa ”A Study of Freedom and Morality In Kant’s Pratical Philosophy” käsitteli hindulaisuuden pyhiä kirjoituksia sekä vapauden ja moraalin tutkimusta. Yliopistoaikoinaan hän myös pyöritti opiskelijoiden konservatiiviklubia.

Ura

1989–2014 
Murdoch aloitti ensimmäisessä työpaikassaan 18-vuotiaana, ja neljän vuoden päästä hän johti ensimmäistä sanomalehteään News Corpin alaisuudessa Queenslandissa Australiassa. Tuolloin sanomalehdet olivat News Corpin liiketoiminnan ydin. Vuonna 1995 hän päätyi varatoimitusjohtajaksi australialaiseen News Limited -mediakonserniin. 

Murdoch palasi New Yorkiin 1996 ja sai paikan News Corporationista, jonka eri johtotehtävissä hän toimi seuraavat kymmenen vuotta. Hän erosi konsernista 2005 ilman julkista selitystä. On väitetty, että hän olisi ajautunut useisiin välikohtauksiin konsernin perustaneen Roger Ailesin kanssa. Murdochin isä päätyi Ailesin puolelle poikaansa vastaan, minkä myötä Murdoch vetäytyi laajemmasta liike-elämästä. Murdoch palasi Sydneyyn Australiaan perheinensä ja pyöritti kymmenen vuotta sijoitusfirmaa. Ensimmäisenä vuonnaan Australiassa Murdoch perusti sijoitusyhtiö Illyrian.

2014–2021 
Murdoch sopi välit isänsä kanssa vuonna 2014 ja nousi 21st Century Foxin ja News Corpin hallituksiin. Murdochin kanssa riitautunut Ailes erotettiin Foxista heinäkuussa 2016, kun häntä kohtaan oli noussut useita syytöksiä seksuaalisesta häirinnästä. Uhreiksi sanottiin muun muuassa konsernin entinen juontaja Gretchen Carlson sekä Megyn Kelly. Keskiössä hänen erottamisessaan olivat Murdochin veljekset.  

Murdoch oli 2017 veljensä kanssa 21st Century Foxin hallituksessa, kun konsernin myymistä Disneylle ehdotettiin. Kauppa toteutettiin kaksi vuotta myöhemmin 71 miljardin dollarin hinnalla, ja veljeksille jäänyt osuus siirtyi Fox Corporationille. Tällöin Lachlan valittiin puheenjohtajaksi ja toimitusjohtajaksi. Vuonna 2020 James erosi News Corporationin johdosta.

2021– 
Maaliskuussa 2021 Murdoch muutti perheensä kanssa takaisin Australiaan. Hänen vaimonsa pitää suuresti australialaisesta elämäntavasta sekä koulutuksesta. Muutto tapahtui samoihin aikoihin, kun Fox News haastettiin oikeuteen. Äänestyskoneita valmistava Dominion Voting Systems vaati Fox Newsilta vajaan kahden miljardin dollarin korvauksia. Dominionin mukaan Fox oli julkaissut väitteitä, joiden mukaan Dominion olisi peukaloinut Yhdysvaltain presidentinvaalien tulosta Joe Bidenin hyväksi. Lopulta Fox maksoi Dominionille yli 780 miljoonaa dollaria korvauksia. 

Vajaa viikko sovun jälkeen Murdoch päätti Fox Corporationin uutiskanavan puheenjohtajan Suzanne Scottin kanssa antaa potkut Foxin tunnetuimmalle juontajalle Tucker Carlsonille. Carlson oli puhunut halventavasti televisiokanavan katsojien yleisöstä ja käyttänyt naistoveristaan nimistystä ”cunt”. Carlsonin potkujen syy ei kuitenkaan ole täysin selvä, ja se on saanut monia teorioita. 

Syyskuussa 2023 uutisoitiin Murdochin isän Rupertin jäämisestä eläkkeelle marraskuussa. Täten Murdoch nousee hänen seuraajakseen News Corpin ja Fox Corporationin hallitukseen.

Näkemykset 
Murdoch kannattaa isäänsä enemmän konservatiivisia arvoja. Yleisesti hänen on katsottu vihaavan entisenä Yhdysvaltain presidenttinä toiminutta Donald Trumpia. Trump sekä hänen kannattajansa ovat uusoikeustolaisia, mutta Murdoch on "sivistysporvari", joka on periytynyt amerikkalaisista eliittikouluista.

Yksityiselämä 

Murdoch avioitui mallina ja näyttelijänä työskentelevän Sarah O’Haren kanssa vuonna 1999. He avioituivat maalaistalossa Cavan Stationilla. Se sijaitsee 25 kilometriä lounaaseen Yassista Uudesta Etelä-Walesista. Pariskunnalla on kolme yhteistä lasta. Perhe asuu nykyään Sydneyssä.

Murdoch on kiinnostunut luksusjahdeista ja vuonna 2021 teki 60 miljoonan euron tarjouksen Paul Allenin superjahdista. Maaliskuussa 2023 Murdochin kerrottiin olleen hankkimassa 150 miljoonan dollarin superjahtia. 

Joulukuussa 2019 Murdoch hankki 150 miljoonan dollarin kartanon Los Angelesista. Se oli kaupungin kallein asumistarkoitukseen myyty yksittäisen henkilön rakennus. Rakennuksessa on 11 makuuhuonetta ja 18 kylpyhuonetta sekä viinikellari 12 000 pullolla. Lisäksi ulkoalueelta löytyy iso uima-allas ja yksityisiä puutarhoja.

Murdochin vuosittaista palkkaa ei tiedetä, mutta vuonna 2022 hän tienasi yli 21 miljoonaa dollaria.

Lähteet

Kirjallisuutta

Aiheesta muualla 

Brittiläiset liikemiehet
Yhdysvaltalaiset liikemiehet
Vuonna 1971 syntyneet
Elävät henkilöt